[{"text_idx": "#000001", "text": "Purjetamise MM-i 3. pa\u0308ev: Karl-Martin Rammo: Esimeses ta\u0308nases so\u0303idus so\u0303itsin hea fiilinguga ja finis\u030cis olin kolmas, mis on va\u0308ga hea!"}, {"text_idx": "#000002", "text": "Aarhusis peetavate olu\u0308mpiaklasside purjetamise MM-il lo\u0303ppes kolmas vo\u0303istluspa\u0308ev. Vo\u0303istlustules oli 8 eestlast. Kvalifikatsioonivo\u0303istlused on lo\u0303ppenud Finn-klassi purjetajatele Karpakile ja Taveterile. Rammo ja\u0308tkab vo\u0303istlust eestlaste parimana, olles Laser Standard klassis 30. kohal."}, {"text_idx": "#000003", "text": "49er paadiklassides toimusid ta\u0308na esimesed kvalifikatsiooniso\u0303idud. Meie paatkond Juuso ja Henri Roihu lo\u0303petasid ta\u0308na peetud kolme so\u0303idu tulemusena 45. kohal. Pa\u0308eva esimene so\u0303it oli ko\u0303rgeima tulemusega, 9. koht. Liidrid on uusmeremaalased Logan Dunning Beck ja Oscar Gunn. Kokku vo\u0303istleb klassis 86 paatkonda."}, {"text_idx": "#000004", "text": "Laser Standard klassis lo\u0303ppes samuti teine vo\u0303istluspa\u0308ev. Sarnaselt eilsele so\u0303ideti ka ta\u0308na kaks so\u0303itu. Liidrikohal ja\u0308tkab endiselt Sam Meech Uus-Meremaalt. Karl-Martin Rammo parandas ta\u0308nasega oma positsiooni eilselt 37. kohalt 7 kohta, lo\u0303petades pa\u0308eva u\u0308ldarvestuses 30. kohal. Kokku vo\u0303istleb klassis 165 purjetajat."}, {"text_idx": "#000005", "text": "Karl-Martin Rammo ta\u0308nasest pa\u0308evast: \u201cTa\u0308na oli raske pa\u0308ev. Tuul oli iseenesest selline nagu mulle meeldib \u2013 va\u0308ga keeruline, pagiline ja keerutav. Esimeses ta\u0308nases so\u0303idus saingi hea fiilinguga so\u0303idetud ja finis\u030cis olin kolmas, mis on va\u0308ga hea. Teises so\u0303idus lootsin sama fiilinguga edasi minna, aga ja\u0308in stardis kehva olukorda, misja\u0308rel purjetasin veel rajapoolele, mis osutus selles so\u0303idus u\u0308limalt kehvaks valikuks. Rabelesin, mis ma rabelesin, aga kahuks 28ndast kohast paremat ei suutnud. Kahe hea so\u0303iduga oleks olukord va\u0308ga hea ja see to\u0303staks ka kindlust. Nu\u0308u\u0308d on seis kahjuks ainult OK ja homme, viimasel eelso\u0303itude pa\u0308eval tuleb ko\u0303vasti to\u0308o\u0308d teha.\u201d"}, {"text_idx": "#000006", "text": "Laser Radial klassis lo\u0303ppes teine kvalifikatsiooniso\u0303itude pa\u0308ev. Liidrikohal on nelja peetud so\u0303idu ja\u0308rel ameeriklanna Paige Railey. Anna Pohlak tegi ta\u0308na korraliku soorituse, olles ta\u0308nases teises so\u0303idus 18. kohal. Kokkuvo\u0303ttes to\u0303usis Pohlak ta\u0308nasega eilselt 98. kohalt 83. kohale. Laser Radial klassis vo\u0303istleb 119 naist."}, {"text_idx": "#000008", "text": "Finn-klassis toimus kolmas ning u\u0308htlasi kvalifikatsiooni viimane vo\u0303istluspa\u0308ev. Kokku peeti kolme pa\u0308eva jooksul 6 so\u0303itu. Kvalifikatsiooni so\u0303itude tulemusel la\u0308hevad edasi finaali kolme paremana Edward Wright Inglismaalt, Max Salminen Rootsist ja Nicholas Heiner Hollandist. Ko\u0303igil kolmel on vo\u0303rdne punktisumma 22. Deniss Karpak on hetkel 32. kohal, parandades oma positsiooni eilsega vo\u0303rreldes 5. kohta."}, {"text_idx": "#000009", "text": "Taavi Valter Taveter on kvalifikatsiooni so\u0303itude ja\u0308rel 68. kohal.\n\u201cTa\u0308na tegin kvalifikatsiooni parimate so\u0304itude seeria. Mo\u0303ne tuulepo\u0308o\u0308rdega saanuks kohti ehk juurde napsata, kuid pigistasin olukordadest maksimumi va\u0308lja. Ebastabiilne tuul tegi pa\u0308eva ja so\u0303idu a\u0308a\u0308rmiselt huvitavaks,\u201d kommenteeris kolmanda vo\u0303istluspa\u0308eva olusid Taavi Valter Taveter."}, {"text_idx": "#000010", "text": "Finn-klassi finaalso\u0303idud algavad esmaspa\u0308eva pealelo\u0303unal. Purjetatakse kahes tugevusgrupis \u2013 kuldgrupis so\u0303idavad kvalifikatsiooni tulemuste ja\u0308rel 1.-45. koht ning ho\u0303begrupis 46. \u2013 90. koht. Seega stardib Karpak kuldgrupis ja Taveter ho\u0303begrupis."}, {"text_idx": "#000012", "text": "Vo\u0303istluse otseu\u0308lekanne on ja\u0308lgitav SIIT."}]